cyanic-selkie/wikianc huggingface dataset:
Blériot VI
Under det første forsøket ved Issy-les-Moulineaux den 7. juli ville ikke flyet lette. Blériot økte lengden på vingene noe og den 11. juli hadde han en vellykket, men kort flyvning på 25–30 meter og nådde en høyde på to meter. På grunn av tilskuere som var i veien måtte Blériot kutte motoren og lande. Selv om hans flyvning var vellykket, fikk han mindre skader på understellet. Ytterligere vellykkede flyvninger ble foretatt samme måned og den 25. juli gjennomførte han en flyvning på 150 meter. Under disse flyvningene gjorde Blériot forskjellige modifikasjoner. Han låste balanseroret på vingen og installerte et sete som kunne skyves sidelengs slik at han kunne holde flyet i balanse ved å flytte seg selv. Den 6. august nådde han en høyde på 12 meter, men et av bladene på  propellen løsnet, noe som resulterte i en hard landing, noe som skadet flyet. Han monterte da en 50 h/k V-16 Antoinette motor. Prøver den 17. september viste en forbausende forbedring i ytelse. Flyet nådde raskt en høyde på 25 meter, da motoren plutselig stoppet og flyet gikk inn i en spiral mot bakken. Blériot sa senere at hans første tanke var at dette var slutten. I desperasjon kløv han ut av setet og kastet seg selv mot halen på flyet som da delvis kom ut av styrten og flatet ut, mer eller mindre horisontalt. Hans eneste skader var noen mindre kutt i ansiktet, forårsaket av fragmenter av glass fra brillene hans. Etter krasjet ga Blériot opp arbeidet med flyet, og konsentrerte seg om sin neste maskin; Blériot VII.
Hendelsen ble sett av mange av Frankrikes luftfartsinteresserte elite, inklusive Robert Esnault-Pelterie, Ferdinand Ferber og brødrene Voisin. Blant tilskuerne var også Blériots kone, Alice, som hadde kommet for å se en sin manns flyvninger for første gang. Lengden ble skrittet opp og målt til 184 meter. Dette var den lengste flyvning oppnådd i Frankrike til den dato, og selv om flyvningen ikke var bevitnet offisielt, fikk Blériot en spesiell medalje av den franske flyklubben, Aéro-Club de France for denne bragden.
K-19 (film)
K-19: The Widowmaker er en amerikansk thrillerfilm fra 2002 som handler om katastrofen som rammet den sovjetiske ubåten K-19. Filmen ble regissert av Kathryn Bigelow, og hovedrollene spilles av Harrison Ford og Liam Neeson. Filmen er en internasjonal samproduksjon mellom USA, Storbritannia, Tyskland og Canada.
Handling
Under forberedelsene til sjøsettingen blir ubåtens medisinske offiser drept da han blir truffet av en møtende lastebil. Han blir erstattet av en annen offiser som melder seg frivillig til ubåt-tjeneste, men som aldri har vært ute på havet og sliter med sjøsyke. Under den offisielle åpningen av K-19 blir, i tradisjonen tro, en champagne-flaske slengt mot ubåten, men flasken knuser ikke når den treffer baugen. Dette er et vanlig tegn på uflaks. Mannskapets viser fremgang, og Vostrikov vil gjennomføre ubåtens første oppgave i Arktis. Vostrikov beordrer K-19 helt ned til 300 meters dybde, og deretter komme mot overflaten i full fart for å bryte gjennom den arktiske pakkisen som Vostrikov anslår til å være cirka en meter tykk. Polenin anser denne manøveren som alt for risikabel. K-19 bryter til slutt gjennom isen, og den ser ikke ut til å ha fått noen skader. Testen blir ansett som vellykket, og mannskapet er både lettet og opprømt over Vostrikovs dristige manøver.
K-19 reiser deretter sydover, men et rør som frakter kjølevæske til reaktorkjølesystemet begynner å lekke, og deretter brister den helt. Uten kjølemiddel i reaktoren stiger temperaturen raskt. Polenin og Radtchenko blir sjokkert over å oppdage at back-up kjølesystemene ikke ble installert før reisen begynte. Vostrikov beordrer K-19 til overflaten, slik at han kan kontakte hjemmebasen og informere dem om ulykken og avvente videre ordre. Men ved overflaten oppdager de at antennen på kommandotårnet er skadet, og derfor kan de ikke kontakte hovedkvarteret. Vostrikovs manøver gjennom pakkisen i Arktis gjorde at antennen ble skadet. Et helikopter nærmer seg ubåten, og kapteinen klatrer ut på dekk. Først tror han at helikopteret kommer fra et russisk skip som skal redde dem, bare for å oppdage at det helikopteret kommer fra en amerikansk destroyer. Amerikanerne spør om K-19 har behov for assistanse, og Vostrikov svarer negativt. Han vil ikke ha dem i nærheten av ubåten av frykt for å gi bort sovjetiske militære hemmeligheter til Vesten. Helikopteret flyr vekk, og den amerikanske destroyeren følger etter dem på diskret avstand.
I et forsøk på å fikse skadene blir flere av mannskapet utsatt for høy stråling i lengre perioder. Ved et uhell slippes det også løs damp som inneholder radioaktive fisjonsprodukter, og dette blir trukket inn i skipets ventilasjonssystem og sprer seg til andre deler av ubåten. De seilte videre til de møter et russisk skip, og mannskapet evakueres. En epilog viser en gammel kaptein Vostrikov i 1989, som tar på seg militæruniform og møter Polenin. Det er nøyaktig 28 år siden ulykken, og Berlinmuren har falt. Polenin nevner at dette er årsdagen for den dagen de ble reddet fra ubåten. Kommandantene besøker en kirkegård hvor flere overlevende fra K-19 er samlet. Dette er første gang alle de overlevende fra K.-19 har møtt hverandre siden hendelsen. Vostrikov blir synlig beveget, og han informerer mennene om at han nominerte de som døde av stråleforgiftning (28 totalt) for utmerkelsen Helt av Sovjetunionen, men at dette ble avslått fordi de ikke døde i kamp, men som følge av en ulykke.
Bird Thongchai McIntyre
Albert «Bird» Thongchai McIntyre (født 8. desember 1958 i Bangkok) er en thailandsk popartist som ga ut sitt debutalbum i 1986. Han er også kjent som Thongchai McIntyre (thai: ธงไชย แมคอินไตย์) og Pi Bird (th. พี่เบิร์ด, «storebror Bird»).
Bird McIntyre er mest kjent for sin thaipop og luk-thung-musikk. Han har og spilt i filmer, TV-serier og reklamer. Bird er sønn av James og Udom McIntyre. James som var halvt skotsk, døde da Bird fortsatt var et lite barn og han har vært den største artisten i Thailand siden han ble artist i på 80-tallet.
Birds mest minneverdige rolle i thai-TV-drama inkluderer Captain Kobori fra Khu Kam (th. คู่กรรม), en kjærlighetshistorie om en japansk soldat og en lokal thai-jente under andre verdenskrig. Nylig har Bird gitt ut singler med bl.a Jintara Poonlarp, Nat Myria Bennedetti og Katreeya English.
Álvaro Robles
Álvaro Robles (født 29. april 1991) er en spansk bordtennisspiller.
Han representerte Spania under Sommer-OL 2020 i Tokyo, hvor han ble utslått i andre runde.
Blake Clark
Blake Clark (født 2. februar 1946 i Macon i Georgia ) er en amerikansk stemmeskuespiller.
Cubati
Cubati er en kommune i delstaten Paraíba i nordøstregionen av Brasil.
Lac de Joux
Lac de Joux er en innsjø i Vallée de Joux i kantonen Vaud i Sveits. Med et overflateareal på 9,5 km² er dette den største innsjøen i Sveits over 1 000 meter over havet. Lac de Joux ligger i Jurafjellene.
Storekvina stasjon
Storekvina stasjon ligger i Kvinesdal kommune, 446,36 km fra Oslo, 135,9 moh. Den ble åpnet i 1943 da Sørlandsbanen ble tatt i bruk fram til Moi. Stasjonen er ikke bemannet.
Rhythirrhinus
Rhythirrhinus er en slekt av snutebiller.
Prikkvargedderkopp
Prikkvargedderkopp (Alopecosa inquilina) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Utseende
Prikkvargedderkopp er lyst eller litt mørkere brun eller brunsvarte, med lysere eller mørkere flekker. Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Svend Svendsen
Svend Svendsen (født 20. september 1918 i Bergen, død 21. februar 1995 samme sted) var en norsk skuespiller.
Han var engasjert ved Trøndelag Teater 1940-1952 og deretter ved Folketeatret og Den Nationale Scene. Svendsen filmdebuterte i 1956 i Gylne ungdom og medverket deretter i filmene Ut av mørket (1958), Hans Nielsen Hauge (1961) og TV-serien Maksveringar (1973).
Sammen med Lothar Lindtner, Wenche Kvamme, Rhine Skaanes og Randolf Walderhaug gav han i 1986 ut en LP-plate med viser fra Bergen: Engler med paraply.
Svend Svendsen var bror av skuespilleren Erik Svendsen.
Runesteinene i Hedeby
Runesteinene i Hedeby (også kalt Hedeby-runesteinene eller Haddeby-steinene) er en samlebetegnelse på fire runesteiner som ble funnet i nærmeste omegn av Hedeby i det sydlige Jylland. Steinene er utstilt på Vikingmuseet i Hedeby. På funnstedene står kopier. De tre første omtales som Vedelspang-steinene (eller «runesteinene fra Vedelspang»). En femte runestein (Slesvig-steinen), som dateres til ca. 1050, ble funnet 1897 i det nordlige sidetårn av Slesvig domkirke.
Hedeby 1 (Eriksteinen)
Eriksteinen (DR 1) ble funnet i 1796 i Vedelspang tett ved Hedeby. Den lå delvis nedsunket i jorden mellom to hauger. Steinen ble senere flyttet til Louisenlunds hage. I dag står steinen på Hedeby Museum.
Þórulfr reisti stein þenna, heimþegi Sveins, eptir Eirík, félaga sinn, er varð dauðr, þá drengjar sátu um Heiðabý; en hann var stýrimaðr, drengr harða góðr.
Oversatt fra norrønt: ''Thorulv, Svens hirdmand, reiste denne stein etter sin felle Erik, som fant døden da drenger beleiret Hedeby. Han var styrmann og var en dreng med fornemme foreldre.''
Om denne steinen er det to tolkninger:
Lis Jacobsens og Erik Moltkes konklusjon om at kun disse to mulige dateringene er korrekte, er alminnelig anerkjent.
Hedeby 2 (Den store Sigtryggsteinen)
Den store Sigtryggsteinen (DR 2) ble funnet i stykker ved et vadested nær Hedeby i 1797. Steinen var formodentlig allerede brukt i bronsealderen og gjenbrukt i vikingetiden. Innskriften er datert til cirka 938 og er risset på granitt.
Ásfríðr gerði kuml þau ept Sigtrygg, son sinn ok Gnúpu.
Oversatt: Asfrid gjorde disse minner etter Sigtrygg, hennes og Gnupas sønn.
På de to Sigtryggsteinene nevnes medlemmer av en kongeslekt som hersket over Hedeby på 900-tallet. Sigtryggs far, kong Gnupa, måtte la seg døpe i 934 etter nederlag for den tyske kong Henrik I av Sachsen. Gnupas sønn, Sigtrygg var den siste av slekten.
Asfrid lot minnesteinen reise over sønnen. En annen stein for Sigtrygg (den lille Sigtryggsteinen) ble funnet i 1887 i en bastion på Gottorp Slott i Slesvig by.
Hedeby 3 (Skardesteinen el. Danevirkesteinen)
Skardesteinen (DR 3) ble funnet i 1857 mellom to gravhauger rett ved Danevirke, ikke langt fra Erikssteinen. Grunneieren leverte den til en steinhugger som oppdaget runene og ga steinen til den danske stat, som tok den tilbake til landsbyen Bustrup. Runesteinen står nå på Vikingmuseet i Hedeby. En kopi står på den opprinnelige plassen. Innskriften på Skardesteinen har blitt datert til perioden 983-1014, basert på en antakelse om at kong Svein i innskriften er den historiske Stein Tjugeskjegg. Steinen er av granitt. Andre forskere har påpekt at det ikke er mulig å fastslå hvem steinens kong Svein er, og at den bør dateres på runologisk grunnlag.
Transkripsjon: Svēnn kunungR satti stēn øftiR Skarða, sinn hēmþega, es vas farinn vestr, en nū varð dǿðr at Hēðabȳ
Normalisert norrønt: Sveinn konungr setti stein eptir Skarða, sinn heimþega, er var farinn vestr, en nú varð dauðr at Heiðabý.
Oversatt til bokmål: Kong Svein satte steinen etter sin hirdmann Skarde, som var reist vestpå, men nå fant døden ved Hedeby.
Det er usikkert hvem Svein, som reiste steinen, er. Det kan være være samme person som nevnes på Hedeby 1, muligens den historiske Svein Tjugeskjegg. Det er imidlertid også en mulighet for at Svein kan være en annen historisk person: Svein Estridsson.
Samanlikningar
«Samanlikningar» er et skillingstrykk skrevet av Tormod Knudsen Borgejorde en gang i årene mellom 1830-1835. Den ble første gang trykket i «Blandede rimerier». Visa har også stått i boken «Tormod Borgejordet og visune hans» fra 1907, skrevet av Rikard Berge. Det er brukt flere melodier til denne skillingsvisen.
Runesteinene i Hedeby
Hedeby 3 (Skardesteinen el. Danevirkesteinen)
Teksten kan være en hyllest til hirdmannen Skarde, som kjennes fra jomsvikingene og for å ha deltatt i et sjøslag i Norge i 986. Dette minnet om Skarde må bety at han var av stor betydning for kongen.
Samanlikningar
Teksten
1.Ti kvar stand å ti kvar alder vondt å godt æ dela ut, derfe æ de berre skvalder at dei store hev kje sut. I ett slott som i ei hytte hugverk by seg sjav ti gjest, konne drott å bonde byte tapa kanskje bonden mest.
Runesteinene i Hedeby
Hedeby 4 (Den lille Sigtrygsteinen)
Den lille Sigtryggsteinen (DR 4) ble oppdaget i 1887. Steinen var murt inn i Gottorp Slott. Innskriften er datert til cirka 938 og er risset på granitt.
Samanlikningar
Teksten
2.Når ein stadsmand ræsonerar om å styre folk å land, hånom somme høgt vurderar som ein klok og trufast mand, men av andre bli han måla som ufrihetens styttestav slikt må høge herrar tola som me småfolk veit kje av.
Belgia under EM i friidrett 1938
Belgia deltok med 13 utøvere under EM i friidrett 1938 som ble arrangert for menn 3.–5. september 1938 i Paris og for kvinner 17.–18. september 1938 i Wien. Belgia tok en sølvmedalje under mesterskapet.
Samanlikningar
Teksten
3.Når om mitt å ditt der kjivas æ juristens gyllne ti, men de æ kje godt å trivas av ein næstes vrengeri. Den som arm seg prosederar sukkar sårt å bannar på, fut å skrivar å sagførar liver av godtfolk å flå.
Runesteinene i Hedeby
Hedeby 4 (Den lille Sigtrygsteinen)
''Ásfríðr gerði kuml þessi, dóttir Óðinkárs, ept Sigtrygg konung, son sinn ok Gnúpu. Gormr reist rúnar.''
''Asfrid, Odinkars datter, satte dette minnet om kong Sigtrygg, hennes og Gnupas sønn. Gorm risset runene.''
Odinkar var et navn som ble brukt i en jysk stormannsslekt.
Samanlikningar
Teksten
5..Presten som i kjørka fegtar mot den gamle Adams magt, som ein trugjen Sions vektar må vel stundom bli forsagt, når han trur at verden styrer like fullt sin egjen kos, å at mengden lite vyer å forhverve himlens ros.
6.Han som liver av dei sjuke å frå sjugdom kann befri, når han vi sin lærdom bruke mang ei gång velsigna bli, men når hånoms rå foragtas å ein sjuking pikkar av kann det hende han betragtas som han grov den dødes grav.
Runesteinene i Hedeby
Slesvigsteinen (DR 6)
Innskriften er bare delvis bevart og lyder, oversatt:
Samanlikningar
Teksten
7.Når den gamle mett av dagar vandrar glade senast fet han i stillhet visst beklagar mang ei ongedoms dårlighet. Som han gjønne ville rette slette ut å gløyme bort, fe dei senest stige å lette gjennom evighetens port.
Runesteinene i Hedeby
Slesvigsteinen (DR 6)
«….lot reise steinen e(tter) ... døde ... og Gudmund, som r(isset runene?). (Han) hviler i Skia i England. Kr…»
Samanlikningar
Teksten
8.Ein lettliva ongkar sullar like uforfælt kvar dag, om han på sitt arbeid tullar hell han sit i venelag. Men når han i enerom tenkjer på dei planer han hev lagt å hott uviss framti skjenker blir han mindre uforsagt.
9.Den som vi i verden trivas må betenkje væl at når alt som fremsas bør sko drivas må her gjevas mange kår. Rolegt hånoms hjarta bankar som æ gla fe de han æ men dei åvondssjuke tankar æ de tongt å trekkjas mæ.
10.Ingjen hjartefre han finne utta fe sin egjen barm, men når det æ tongt der inne ongt å gamal rik å arm, stende stødt i motgangstormar å på herren liter trutt han som aller søv hell dormar å vi alles væl til slutt.
Nikhil Kumar
Nikhil Kumar (født 1. januar 2003) er en amerikansk bordtennisspiller.
Han representerte USA under Sommer-OL 2020 i Tokyo, hvor han ble utslått i andre runde.
Tetningslist
En tetningslist er en list som brukes til tetning på dører og vinduer i hus og biler for å oppnå bedre lydisolasjon, varmeisolasjon eller hindre vanninntrenging. Formålet er ofte å hindre regn og vann helt eller delvis fra å komme inn gjennom gliper i dører og vinduer, og dette oppnås ved å returnere eller omdirigere vann. Ofte er et sekundært mål å holde luft inne slik at man sparer energi på oppvarming eller klimaanlegg. Tetningslister kan være laget av ulike materialer for ulike bruksområder, inkludert filt gummi, skum, vinyl eller metaller som messing og aluminium. Tetningslister må av og til byttes ut på grunn av alder. Ulike typer kan festes med for eksempel stift, lim eller selvklebende teip.
Qinzhou
Qinzhou  (kinesisk: 钦州, pinyin:  Qīnzhōu, eldre translitterasjon: Yamchow eller Yen Chow) er en by på prefekturnivå ved Tonkinbukten i Guangxi i Folkerepublikken Kina.
Området tilhørte tidligere provinsen Guangdong. Qinzhou har en befolkning på 944.000.
Administrative enheter
Byprefekturet Guigang har jurisdiksjon over 2 distrikter (区 qū) og 2 fylker (县 xiàn).
Hestebrennajuvet naturreservat
Hestebrennajuvet naturreservat (cirka 2 222 daa) ble opprettet ved kgl.res. 16. desember 2016 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 37 og § 62. Fremmet av Klima- og miljødepartementet.
Naturreservatet skal verne et område med gammel skog under naturlig skogdynamikk. Verdiene er blant annet knyttet til gammel granskog og gammel ospeskog, og området har stort potensial for naturmangfold.
Hestebrennajuvet naturreservat ligger ved Hestebrenna i Ådalsfjellene, ikke langt fra Tjuvenborgen.
Terje Martinsen (1957)
Terje Martinsen (født 2. mars 1957 i Oslo) er en norsk tidligere fotballspiller, fotballtrener og fotballeder.
Terje Martinsen spilte seniorfotball i Årvoll IL fra 1977 og spilte der fram til overgangen til Skeid i 1981. Martinsen spilte 249 kamper for Skeids A-lag i perioden 1981 til 1987. Han kom tilbake til Skeid  som assistenttrener for A-laget  i 1992, og hadde denne jobben til og med 1996, som Bjarne Rønnings assistent, med ansvar for defensiv organisering og dødballer, var Martinsen med på å ta klubben fra 2. divisjon i 1992 til midt på tabellen i Tippeligaen i 1996, som er det siste året Skeid holdt seg i toppdivisjonen i Norge.Fra 1993 til 2009 var han daglig leder i Skeid, og var på et tidspunkt den som hadde vært lengst ansatt som daglig leder i toppfotballen i Norge. Han var markedssjef i klubben fra 2009 fram til han sa opp sin jobb sommeren 2011. Martinsen spilte for Frigg i 1988(opprykk til 1 div) og var spillende trener i Bækkelaget SK(4 div og 3 div) i 1989 og 1990, og i Gjelleråsen IL i 1991 (3 div). Terje Martinsen jobber i dag for Bedriftsidretten Oslo og Akershus(2023) Terje Martinsen er også landslagssjef i Gåfotball for Norge og leder også rekrutteringsarbeidet for Gåfotballen i Norge, i et samarbeid mellom NFF og NBIF.
Frimerkehefte
Frimerkehefte er betegnelse på et antall frimerker til å frankere brev, innsatt i en folder. Et frimerkehefte i Norge inneholder vanligvis 8 eller 10 frimerker av samme valør og passer som oftest i lommeboka. Bakgrunnen for å utgi frimerker i hefte er av praktiske årsaker for å slippe å håndtere løse merker.
Frimerkehefter er også et eget samleområde innen filateli. Det første offisielle frimerkeheftet ble utgtt i USA i år 1900, og Norge fulgte etter allerede i 1904 med å utgi 5 hefter. Frem til 1976 har det hele tiden vært frimerkehefter for salg på postkontorene, og 42 forskjellige frimerkehefter ble utgitt frem til 1976. Frimerkeheftene inneholdt alltid bruksfrimerker med flere blokker på 6 (1904–1943), senere 10 bruksfrimerker(1944–1975). Mange av frimerkeheftene som ble utgitt før 1976 er svært sjeldne og dyre samleobjekter. I 1976 startet utgivelsen av frimerkehefter som inneholdt særmerker. Særmerker er frimerker som utgis med et særegent unikt motiv. Det utgis flere frimerkehefter årlig i Norge, og frimerkeheftene har siden 1976 stort sett inneholdt 8 eller 10 frimerker.
Rust (andre betydninger)
Rust er en form for jern-oksid.
Rust kan også vise til:
Personer
Denne ufullstendige listen med personer med etternavnet Rust er sortert etter fødselsår.
Choi Kyung-ju
Choi representerte Sør-Korea i WGC–World Cup i 2002 og 2003, og var med på verdenslaget i The Presidents Cup i 2003 og 2007. Han har vært blant topp 30 på verdensrankingen i golf.
Cuitegi
Cuitegi er en kommune i delstaten Paraíba i nordøstregionen av Brasil.
MS «Knute Nelson»
MS «Knute Nelson» var et tørrlasteskip på 15 000 dødvekttonn som var bygget i 1926 og som tilhørte Oslo-rederiet Fred. Olsen & Co. Skipet var oppkalt etter den norsk-amerikanske politikeren Knute Nelson (1843–1923) fra Evanger. Ved Tysklands invasjon av Norge befant skipet seg i norsk havn og gikk inn i den tyskkontrollerte hjemmeflåten. Skipet ble torpedert og sank utenfor Jæren 27. september 1944.
Historie
Skipet som ble bygget ved Odense Staalskibsværft ble sjøsatt den 6. oktober 1926. «Knute Nelson» var eid av Fred. Olsen & Co. Den 3. september 1939 hjalp MS «Knute Nelson», passasjerskipet SS «Athenia» som var det første britiske skipet som ble senket av Tyskland under andre verdenskrig. Kun få timer etter at Storbritannia hadde erklært Tyskland krig, angrep den tyske ubåten U-30 SS «Athenia» som hadde 1 103 sivile passasjerer. I hjelpearbeidet klarte kaptein Carl Johan Anderssen og resten av mannskapet på MS «Knute Nelson» å redde 449 overlevende fra det britiske passasjerskipet. Under redningsarbeidet inntraff en tragisk ulykke med en livbåt fra «Athenia», i mørket kom den i kontakt med «Knute Nelson»s propell og kantret. I den livbåten var det 52 kvinnelige passasjerer og tre sjømenn, kun åtte overlevde denne kantringen.
Ved angrepet på Norge i 1940 lå «Knute Nelson» i norsk farvann, men dette ble raskt tyskkontrollert og skipet havnet under tysk kontroll og ble dermed en del av hjemmeflåten. Under krigen ble skipet satt inn i kullfarten.
MS «Knute Nelson» la ut fra Stavanger i retning Oslo tidlig den 27. september 1944, dette ble skipets siste reise. Samme kveld hadde konvoien som MS «Knute Nelson» seilte med kommet til Jærens rev. Her gikk også skipet ned, men hva som faktisk skjedde er ikke helt sikkert.
«''MS «Knute Nelson» var underveis fra Bergen til Oslo i ballast, og ble angrepet av alliert ubåt utenfor Jærens Rev i stiv kuling og høy sjø. Ble rammet av to torpedoer og sank i løpet av åtte minutter. Ni mann omkom. Fartøyet hadde et tysk kanonmannskap på ca 50 om bord. Over halvparten av disse ble drept. Det må her nevnes at samme dag som 2. verdenskrig brøt ut i 1939 ble det britiske passasjerskipet Athenia senket av tysk ubåt uten varsel vest av Irland. Knute Nelsom kom raskt til stede og reddet 450 mennesker.''»
Mannskapet på MS «Knute Nelson» 27. september 1944
De av mannskapet som døde var:
Vraket
Vraket av tørrlasteskipet «Knute Nelson» som forliste den 27. september 1944 ligger på flat sandbunn ved 50 meters dyp like sør for Klausgrunden bøye på Jærens rev. Vraket ble lokalisert i 1996 ved hjelp av sidesøkende sonar. Vraket er sterkt ødelagt og deler av skipet ligger spredd utover bunnen. Jernplater og maskinkomponenter ligger spredd utover bunnen i et område mellom et stykke av forstevnen og et stykke av akterenden, som også har synlige skader. Skipet hadde om lag 200 tonn dieselolje ombord da det ble senket. Etter undersøkelsen i 1996 ble det konkludert med at det ikke finnes olje igjen i vraket, det er derfor ikke noe mulighet for at det skjer utslipp.
Riberalta
Riberalta er en by i departementet Beni i Bolivia.
I 2010 ble folketallet anslått til 91 278, over en fordobling fra folketellingen i 1992 da tallet var 43 454. Ved siste offisielle folketelling i 2001 var det registrert 64 511 innbyggere.
Slaget ved Tara
Det er flere kjente Slag ved Tara:
Rikshoffmester i Storbritannia
Rikshoffmester i Storbritannia (opprinnelig: Rikshoffmester i England) (engelsk: Lord Great Chamberlain) er én av de høyeste seremonielle embeter i Storbritannia.
Oppgaver
Rikshoffmesteren er den seremonielle kommandant av Palace of Westminster. Han skal bistå dronningen under kroningen. Dessuten er rikshoffmesteren vert når dronningen besøker parlamentet. Rikshoffmesteren er født som medlem av Overhuset.
Arvelig embete
Embetet som rikshoffmester er arvelig. Siden 1780 har flere adelige slekter likevel delt embedet. Under Henrik VIII av England ble arveretten til embetet suspendert, derfor var Thomas Cromwell, 1. jarl av Essex rikshoffmester i en kort periode i 1540. Embetet som rikshoffmester i England ble opprettet før 1130.
US Open 1989 (tennis)
US Open 1989. US Open er en Grand Slam-turnering i tennis. US Open i 1989 ble arrangert i perioden 28. august til 10. september i Flushing Meadows i bydelen Queens i New York. Boris Becker beseiret Ivan Lendl i herrefinalen i single og Steffi Graf vant damefinalen over Martina Navrátilová.
Clarence Chew
Clarence Chew (født 27. desember 1995) er en singaporsk bordtennisspiller.
Norberto Alonso
Han ble tatt ut til VM i fotball 1978, der laget hans vant gull.
Bahamas under Panamerikanske leker 2011
Bahamas under Panamerikanske leker 2011. Bahamas deltok i de 16. Panamerikanske leker som ble arrangert i Guadalajara i perioden 14. og 30. oktober 2011. Leder for Bahamas' tropp var Don Cornish. Troppen bestod av 22 utøvere fordelt på 5 idretter og den kom på delt femtendeplass med en gull-, en sølv og en bronsemedalje.
Vinjakula
Vinjakula er et fjell nord i Bjerkreim kommune i Dalane i Rogaland. Toppen er det høyeste punktet i Bjerkreim, og danner grensepunkt mot Gjesdal kommune.
En bestigning av toppen er relativt krevende, enten man starter fra Veen i vest eller fra Vedbranden i øst. På nordsiden og sørsiden er fjellet stupbratt.
Tift County
Tift County er et fylke i den amerikanske delstaten Georgia.
Gyland stasjon
Gyland stasjon ligger i Flekkefjord kommune 453,53 km fra Oslo, 123,1 moh. Stasjonen ble åpnet i 1943 da Sørlandsbanen ble tatt i bruk fram til Moi. Den gangen var Gyland egen kommune.
Alle tog stopper på Gyland. Stasjonen er ubetjent.
Quebec Bulldogs
Quebec Bulldogs også omtalt som Quebec Hockey Club og Quebec Athletic Club var en profesjonell canadisk ishockeyklubb fra Quebec. Den ble stiftet i 1887 Laget, som av media ble døpt til Bulldogs, spilte først i amatørligaene Amateur Hockey Association of Canada i 1886. Laget spilte deretter i årene 1899–1908 i Canadian Amateur Hockey League, og deretter i Eastern Canada Amateur Hockey Association, før de gikk inn i de profesjonelle ishockeyligaene NHA og NHL i årene 1910–1920. I sesongene 1911–12 og 1912–13 vant laget Stanley Cup. I sesongene 1911–12 og 1912–13 vant laget Stanley Cup.
I 1920 ble laget flyttet til Hamiliton i Ontario og ble Hamilton Tigers, som spilte i NHL i de følgende fem sesongene, for deretter å gå inn i New York Americans som overtok NHL-plassen og spilte der fram til 1942, da laget måtte legge ned av økonomiske vanskeligheter og som følge av andre verdenskrig.
NHL vendte imidlertid tilbake til Quebec i 1979 i forbindelse med at Quebec Nordiques ble tatt opp i NHL, til dette laget flyttet til Denver og tok navnet Colorado Avelanche.
Toombs County
Toombs County er et fylke i den amerikanske delstaten Georgia.
Moneilemini
Moneilemini er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, svært tettbygde, blankt svarte trebukker.
Levevis
Billene lever i ørkener og ørkenaktige områder og er knyttet til kaktus-arter.
Utbredelse
Gruppen er utbredt i tørre områdene i det Nord-Amerika, fra det sørvestlige Canada i nord til det sentrale Mexico i sør.
Kari Vikhagen Gjeitnes
Kari Vikhagen Gjeitnes (født 13. januar 1985) er en norsk tidligere langrennsløper som representerte Henning Skilag og Team Koteng. Inntil 2019 representerte hun Team Ragde Eiendom. Hun ble verdensmester i sprint for junior i 2005, og tok NM-sølv i klassisk sprint under Norgesmesterskapet på ski 2008 og i Norgesmesterskapet på ski 2015.
Hun ble nummer fem i sprint klassisk i VM 2015 i Falun.
Hun vant Marcialonga 2020 og ble nummer to sammenlagt i Ski Classics 2019/20. Hun la opp i 2020.
Krigervisa
«Krigervisa» er et skillingstrykk skrevet av Ellev Estensen Koth, datert 5. februar 1843.
Costa Rica under Panamerikanske leker 2011
Costa Rica under Panamerikanske leker 2011. Costa Rica deltok i de 16. Panamerikanske leker, som ble arrangert i Guadalajara i perioden 14. til 30. oktober 2011. De kom på attendeplass på medaljestatistikken med én gullmedalje.
Krigervisa
Teksten
2.Om gården jeg mister som hende kan lett, på marken i rykende dampe, hva har jeg da stunder at se efter det frist enn på kne vil jeg kjempe. Når leget er mitt kne mitt gangben af tre jeg siden mot fienden vil trampe.
4.Om livet jeg mister hva er det så mer i kampen jeg holder med ære, til stridende landsmenn jeg sukkede ser og sier Gud med eder være. Om ei mine ben hjembringes igjen så skal man dog navnet hjem bære.
Svarteiner
Svarteiner (latin: Juniperus indica) er en art av bartrær som tilhører einerslekten Juniperus i sypressfamilien. Den vokser i høye strøk av Himalaya, nærmere bestemt i nordlige dalfører av Indus i Kashmir, videre via Nepal og Bhutan til det vestre Yunnan i Kina. Den starter på om lag 2 600 moh. og er rapportert opp til 5 200 moh. i Tibet.
Betegnelsen Juniperus wallichiana kan være et synonym, eller sannsynligvis en variant (Juniperus indica var. wallichiana) av svarteiner. Begge vokser i Himalaya.
Planten er en busk inntil 2 meter høy, og grenene er horisontalt liggende. Nålene på unge skudd sitter i grupper av 3 og er inntil 5–8 mm lange, voksne nåler er mørkt grågrønne, skjellaktig tette og 1–3 mm. Den er særbu, med hann- og hunnblomster på separate individer.
Frøkonglene modner til svarte bær med et blankt skjær, inntil 6–10 mm store, runde eller ovale med bare étt frø. Hannkonglene 2–3 mm store, de sprer pollenet tidlig om våren. Frøene spres med fugler (fuglespredning).
Ole Mørk Sandvik
Ole Mørk Sandvik (født 9. mai 1875 på Helgøya i Ringsaker, død 5. august 1976 i Oslo) var en prisbelønt norsk musikkgransker og samler av folkeminner, den første som tok doktorgrad på norsk folkemusikk.
Han vokste opp på Hamar og tok examen artium i 1893 og lærereksamen i 1895. Han ble cand.theol. i 1902 og dr.philos. i 1921 på avhandlingen Norsk folkemusik, særlig Østlandsmusikken. Han reiste overalt, også Irland og Skottland, og samlet inn noter, skrev ned noter og tok opp på fonograf. Han underviste i liturgi og kirkesang ved Det teologiske fakultet (UiO) 1916–45.
Som sekretær for koralbok-komiteen 1923–26 fikk han innført 40 folketoner. Sandvik etablerte Norsk musikksamling i 1927, i dag en del av Nasjonalbiblioteket. I 1948 stiftet han Norsk folkemusikklag, nasjonal avdeling av ICTM, og ble lagets første formann. For NRK var han med på Folkemusikktimen 1951–52.
Han var sønn av skolemannen Paul Knutsen Barstad Sandvik og Nikoline Mork (1847–1927) fra Volda. Ole giftet seg med pianisten Anna Margrethe (Nanna) Rønneberg Munthe-Kaas (1880–1965). De ble foreldre til blant andre bergverksdirektør Per Munthe-Kaas Sandvik (1907–1992) og steinerskolepioneren Jo Munthe-Kaas Sandvik.
Han var bror av operasangerne Ingeborg Sandvik Kristensen og Dagny Sandvik, og svoger av Elisabeth Munthe-Kaas.
Bygdøy skole
Bygdøy skole er en barneskole på Bygdøy i Oslo. Skolen ble etablert i 1926. Skolebygningen fra 1926 er i to etasjer i pusset tegl og valmet tak med taksten, arkitekt var Harald Bødtker. I 1940 åpnet et tilbygg tegnet av Georg Greve.
Under store deler av andre verdenskrig var skolen rekvirert av tyskerne og brukt som forlegning for tyske soldater.
I 2002 gjennomgikk skolen en omfattende rehabilitering og utbygging. Det drives utstrakt samarbeid med museene i nærmiljøet.
Aulerød barnehage
Aulerød barnehage for hørselshemmede er en kommunal, tilrettelagt barnehage i Tønsberg kommune. Barnehagen har plasser for barn i alderen 0-6 år. Barnehagen er tospråklig, med vekt på tegnspråk og norsk med tegnstøtte.
Aulerød barnehage feiret 50-års-jubileum i 2022.
Verdenscupen i svømming 2019
Verdenscupen i svømming 2019 ble organisert av FINA og begynte 2. august i Tokyo og ble avsluttet 9. november i Doha.
Anton Källberg
Anton Källberg (født 17. august 1997) er en svensk bordtennisspiller.
Han representerte Sverige under Sommer-OL 2020 i Tokyo, hvor han ble utslått i tredje runde.
Mirnyj (Sakha)
Mirnyj (russisk: Ми́рный) er en by i Republikken Sakha i Russland. Den ligger ved elva Ireljakh (i Viljujs nedbørfelt), rundt 820 km vest for Jakutsk. Innbyggertall: 39 981 (folketelling 2002), 38 793 (folketelling 1989).
Karin Gierows pris
Karin Gierows pris er en svensk kulturpris som ble innstiftet i 1976 og deles ut av Svenska Akademien. Midlene kommer fra Karin og Karl Ragnar Gierows donasjonsfond og skal deles ut for hengiven pedagogisk virksomhet eller kunnskapsformidling i forbindelse med kunstproduksjon. Prisbeløpet er 2 x 80 000 kroner (2009).
Mirnyj (Sakha)
Bosetningen ble grunnlagt i 1955 etter oppdagelsen av et kimberlittrør i nærheten. Mirnyj fikk innvilget bystatus i 1959.
Mirnyj lufthavn ligger 4 km øst for byen.
Det er et gigantisk gruvedagbrudd i byen. Det er 525 meter dypt med en diameter på 1,25 km.
Frankrike under EM i friidrett 1938
Frankrike deltok som vertsnasjon med 43 utøvere under EM i friidrett 1938 som ble arrangert for menn 3.–5. september 1938 i Paris og for kvinner 17.–18. september 1938 i Wien. Frankrike tok 3 medaljer under mesterskapet.
Héctor Baley
Héctor Baley (født 16. november 1950) er en argentinsk tidligere fotballspiller som blant annet spilte for Estudiantes de La Plata.
Han ble tatt ut til VM i fotball 1978, der laget hans vant gull.
Richard Ingemoen
Han ble kjent da han deltok som første døve deltaker i et realityshow på (Idol) i 2003. Han har vært aktiv som tegnspråkartist og skuespiller.
Han fikk tidlig interesse for teater, musikk og tekster; han begynte med å oversette sanger av store artister på tegnspråk, og har deltatt på en rekke store arrangementer for døve og hørende i Norge.
Han deltok i den første sesongen av Idol på TV 2 i 2003, og ble dermed den første døve deltakeren i et norsk realityshow. Han gikk videre fra audition, og mange husker at han rørte Ole I'Dole til tårer med sin fremføring av sangen «Å Vestland, Vestland». Imidlertid ble han stemt ut før andre omgang.
Cuité
Cuité er en kommune i delstaten Paraíba i nordøstregionen av Brasil.
Luís Sequeira
Luís Sequeira  (kinesisk: 吕硕基) er en portugisisk jesuitt og sinolog i Macao. Han var i 16 år leder for jesuittenes kommunitet i byen, og grunnla sammen med pater Yves Camus i 1999 Instituto Ricci de Macau, som han så ledet i åtte år som direktør. I 2007 ble han visedirektør for instituttet. Pater Sequeira er også direktør for Colegio Matteu Ricci i Macao, og viserektor for Inter-University Institute of Macau.
Huntingdonshire
Huntingdonshire (forkortes Hunts) er et administrativt distrikt og tradisjonelt grevskap i Cambridgeshire i England. Administrasjonssenteret er Huntingdon. Distriktet dekker et areal på 906,18 km² og hadde 169 508 innbyggere i 2011.
Historie
Den eldste befolkningsgruppen i området som man har kildebelegg for er Gyrwas, en stamme fra East Anglia som i begynnelsen av det 6. århundre slo seg ned langs Great Ouse og Cam helt opp til Huntingdon. I andre halvdel av det 9. århundre ble området erobret av danene, og det er i den danske perioden at Huntingonshire ble et shire. I Den angelsaksiske krønike fortelles det at byen var et militært senter som kontrollerte omegnen, og i Historia Eliensis nevnes Huntingdonshire i forbindelse med hendelser kort etter kong Edgars død.
Omkring 915 tok Edvard den eldre området fra danene, befestet Huntingdon og inkluderte etter noen år området i jarledømmet East Anglia. Det ble etablert klostre flere steder i det 10. århundre. I Domesday Book (1086) nevnes 26 herregårder i området, hvilket viser at det var et meget rikt grevskap. Huntingdonshire ble igjen angrepet av daner i 1011 og 1016. Det kom under jarledømmet til Thored, men i 1051 ble det utskilt fra Mercia. En tid før invasjonen i 1066 ble det gitt til Siward av Northumbria og ble da en del av jarledømmet Northumberland. Dermed havnet det etterhvert på skotske hender, ettersom David I av Skottland arvet dette jarledømmet.
Under stridighetene i Skottland mellom Balliol og Bruce ble jarledømmet skilt fra den skotske kronen, og i 1336 ble det gitt til William Clinton, og skiftet så hender flere ganger inntil det i 1529 ble gitt til baron Hastings. Jarledømmet er fortsatt inkludert i denne tittelen.
Fra 1154 hadde Huntingdonshire felles sheriff med Cambridgeshire. De ble skilt fra hverandre i 1637, men etter seks år fikk de igjen felles sheriff.
I 1889 ble Huntingdonshire, under Local Government Act 1888, et administrativt grevskap, landets tredje minste. Det ble i 1965 slått sammen med Soke of Peterborough til Huntingdon and Peterborough. I 1974 ble det et distrikt under Cambridgeshire under navnet Huntingdon. Navnet ble endret til Huntingdonshire den 1. oktober 1984.
Gjenopprettelse av grevskapet
Pressgruppen Association of British Counties (ABC) og andre grupper hevder at de fleste innbyggere i Huntingdonshire identifiserer seg først og fremst med det tradisjonelle grevskapet og ikke med Cambridgeshire. Rutland og Hertfordshire oppnådde i 1990-årene å få tilbake grevskapsstatus, men Huntingdonshire ble ikke med i denne reformen.
Dersom distriktet ble omdefinert til et grevskap må grensene er det usikkert om dette vil medføre grensejusteringer, ettersom deler av det tradisjonelle grevskapet er lagt under andre distrikter. Fletton er en del av City of Peterborough, mens Everton og Swineshead tilhører Bedfordshire. Eaton Ford og Eaton Socon har på sin side blitt overført fra Bedfordshire til Huntingdonshire.
Større byer
De fire større byene i distriktet har alle status som towns.
Towns County
Towns County er et fylke i den amerikanske delstaten Georgia.
Gråelva (Skjelstadmark)
Gråelva er ei elv i Stjørdal kommune i Trøndelag. Den er ei nordlig sideelv til Stjørdalselva, og munner ut i denne to kilometer vest for Hegra. Elva starter i Skjelstadmark, ved samløpet mellom Hovbekken fra vest og Råelva fra nord. Den er 8,8 kilometer lang (eller 16,5 kilometer regnet fra øverste kilde i åsene nordøst for Skjelstadmark). Den har et nedbørfelt på 49,78 km² og middelvannføringen ved munningen er 1,25 m³/s.
Rassikring
I likhet med flere av vassdragene i Midt-Norge har Gråelva store løsmasseavsetninger av morene, silt og leire som ble avsatt under nedsmeltingen etter siste istid. En stor del av nedbørfeltet ligger under marin grense. I leiravsetningene ligger lommer av kvikkleire. En landsomfattende undersøkelse av Norges Geotekniske Institutt (NGI) på slutten av 1980-tallet viste at Skjelstadmark i Stjørdal har landets største kvikkleireforekomster.
Gjennom historien har det forekommet flere leirras i området, hvor gårder har blitt ødelagt og menneskeliv gått tapt, og Gråelva har ofte vært den direkte årsaken til rasulykkene. I Kylloraset i 1686 omkom syv mennesker og en gård gikk tapt. NGIs rapport fra 1990 advarte sterkt mot erosjonen i vassdraget, og i 1991 startet NVE planleggingen med å stabilisere leirmassene og redusere faren for framtidige ras i Skjelstadmark. Sikringsarbeidet startet i 1992, og siden da har det blitt utført omfattende arbeider for å sikre mot erosjon, ustabilitet og ras i kvikkleireområdene. Elvebunnen er løftet med en 1-2 meter tykk steinplastring i de mest rastruede områdene, sideskråninger er stabilisert med steinmasser og det er bygd terskler i sidebekkene. Til sammen er det sikret over 20 kilometer elvestrekning.
Kevin Drury
Kevin Drury (født 20. juli 1988) er en canadisk freestylekjører.
Han representerte Canada under Vinter-OL 2018 i Pyeongchang, hvor han ble nummer 4 i skicross.
Under Vinter-OL 2022 i Beijing, ble han utslått i kvartfinalen.
Rankedal naturreservat
Rankedal naturreservat (cirka 373 daa) ble opprettet ved kgl.res. 10. juni 2016 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 37 og § 62. Fremmet av Klima- og miljødepartementet. Reservatet ligger i Ringerike kommune, Buskerud, like sørvest for Viulkastet naturreservat.
Naturreservatet skal bevare en elveskråning med leirraviner og med en unik sonering fra tørr, rik sandfuruskog til frisk edelløvskog og ekstreme gråorkildeskoger. Det ligger i skråningen mellom Eggemoen og Randselva, sør for Viulveien og vest for gamle Viul Træsliperi, akkurat der elva gjør en krapp sving som vider seg kraftig ut. Videre er formålet å bevare områdets betydning for sjeldne naturtyper og stort biologisk mangfold. De spesielle naturtypene huser flere sjeldne arter av karplanter og fugl. Det er en målsetting å beholde verneverdiene i mest mulig urørt tilstand, og eventuelt videreutvikle dem.
Kreklingvargedderkopp
Kreklingvargedderkopp (Alopecosa pulverulenta) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Utseende
Kreklingvargedderkopp er lyst brun eller rødbrun, med lysere eller mørkere flekker. Den har en bred langsgående lysere midtlinje over hode-bryst partiet. Den fortsetter på bakkroppen, uten å bli oppbrutt i flekker. Beina er oransjebrune.
Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Henry H. Fowler
Henry Hammill Fowler (født 5. september 1908 i Roanoke i Virginia, død 3. januar 2000 i Alexandria i Virginia) var en amerikansk demokratisk politiker og advokat kjent som USAs 58. finansminister under president Lyndon B. Johnson i perioden mellom 1965 og 1968.
Bakgrunn
Henry H. Fowler var sønn av lokomotivingeniøren Mack Johnson Fowler og hans hustru Bertha (født Browning). Han avla grunneksamen ved Roanoke College i 1929 og senere juristeksamen ved Yale Law School i 1932.
Karriere
Han ble to år senere i 1934 ansatt som jurist av Tennessee Valley Authority, hvor han tilhørte en gruppe jurister som forsvarte TVA i samsvar med deres forfatning. I 1939 ble han assisterende hovedrådgiver for TVA og fungerte i denne stillingen som leder av en underkomité av U.S. Senate Committee on Education and Labor.
Etter andre verdenskrig returnerte han til privat praksis før han i 1951 fikk en offentlig stilling i regjeringen for å arbeide med mobilisering av tropper under Koreakrigen. I denne perioden var han administrator hos National Production Authority, administrator for Defense Production Administration, direktør for Office of Defense Mobilization og medlem av National Security Council.
Etter dette hadde han en rekke stillinger innen flere offentlige finansinstitusjoner, hvor han blant annet var undersekretær i finansdepartementet fra februar 1961 til april 1964, før han igjen returnerte til privat praksis som seniorpartner i advokatfirmaet Fowler, Leva, Hawes and Symington.
Fowler ble av president Lyndon B. Johnson utnevnt til finansminister i 1965, et verv han hadde til 1968. Han forlot vervet for å bli partner i investeringsbanken Goldman Sachs.
Buskerud Bandykrets
Buskerud Bandykrets
Stiftet: 1. desember 1925
Adresse: c/o Idrettens hus – Marienlyst. Schwartsgate 6
Postnr: 3043
Poststed: Drammen
Leder:
Buskerud Bandykrets (stiftet 1. desember 1925 som Drammen og Omegn Ishockeykrets) er en av kretsene i Norges Bandyforbund. Kretsen organiserer idrettene bandy, innebandy og landhockey i Buskerud fylke, samt Sande i Vestfold.
Stiftelsen
Drammen og Omegn Ishockeykrets ble stiftet 1. desember 1925 på Central hotell i Drammen av representanter for klubbene Drafn, Drammens Ballklubb, Mjøndalen og Skiold. Reidar Mjelva, Drafn, ble kretsens første formann. Allerede året etter ble navnet endret til Buskerud Ishockeykrets, og da idretten i Norge i 1929 endret navn til bandy, fikk kretsen dagens navn Buskerud Bandykrets.
Meritter
Flere klubber tilknyttet Buskerud Bandykrets hører til de mest suksessrike klubbene i norsk bandy. Drafn, Mjøndalen, Skiold, Solberg og Strømsgodset har mellom seg vunnet 50 norgesmesterskap. I innebandy og landhockey har ikke kretsens representanter de samme merittene, men Nor 92 Innebandyklubb har mange sesonger bak seg i eliteserien i innebandy. Drammen Landhockeyklubb representerer kretsen i norsk landhockey.
Klasse
En klasse er en gruppe av organismer, ting eller egenskaper med felles kjennetgen. Ordet har flere spesialiserte betydninger som er avledet av denne grunnbetydningen:
Furuvargedderkopp
Furuvargedderkopp (Alopecosa pinetorum) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Utseende
Furuvargedderkopp er lyst eller litt mørkere brun eller brunsvarte, med lysere eller mørkere flekker. Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Stålsåpe
Stålsåpe er et stykke rustfritt stål med form som et såpestykke. Dens angivelige funksjon er å nøytralisere eller redusere sterk lukt fra hendene etter håndtering av fisk, løk, hvitløk og lignende.
Til tross for at stålsåpe selges av anerkjente forhandlere, mangler tilsynelatende vitenskapelig bevis for stålsåpens effekt. En hypotese er at disse såpene virker ved å binde opp svovelforbindelsene som finnes i matvarer som løk, hvitløk og fisk.
Ikililou Dhoinine
Ikililou Dhoinine (født 14. august 1962 i Djoiezi på Mohéli) er en komorisk politiker for partiet Parti national de la justice (PNJ). Han var Komorenes president fra 26. mai 2011 til 26. mai 2016.